Port Blair



Port Blair on Andamaanien ja Nikobaarien pääkaupunki.

Ymmärrä
Kauniiksi Port Blairin intialaista pienikaupunkihäslinkiä ei voi kutsua, joskin keskustan pätkiä merenrantaa on sentään hieman siistitty. Jokainen Andamaaneille kulkija joutuu kuitenkin Port Blairin läpi ainakin kulkemaan, usein myös yöpymään lentoja tai lauttaa odotellessa.

Lentokoneella
Port Blairin Veer Savarkar Airport on Andamaanien portti. Lennot rajoittuvat kuitenkin toistaiseksi Chennaihin ja Kolkataan. Melko moderni mutta pieni lentokenttä on 2 km päässä kaupungista, ja taksit ja riksat odottelevat matkustajia sen ulkopuolella.

Laivalla
Port Blair on Andamaanien laivaliikenteen solmukohta.

Liiku
Kaupunkin kaduilla huristelee paljon riksoja.

Näe



 * Cellular Jail, . Siirtomaakaudella brittien rakentama vankila, jossa pidettiin mielipidevankeja ankarissa oloissa eristyksessä mantereelta.  Nykyinen vankila on kuitenkin, hieman hämmentävästi, kaupungin kauneimpia ja puleeratuimpia rakennuksia, jonka somassa ojennuksessa olevat kukkaistutukset tuovat merkillistä kontrastia painajaismaisiin eristysselleihin ja hirttopuihin. Rs. 20, suljettu ma.




 * Japanin armeija rakensi toisen maailmansodan aikana sarjan bunkkereita ympäri kaupunkia. Yksi löytyy ihan Cellular Jailin vierestä, mäkeä vaan suoraan alas.

Syö

 * Lighthouse Residency, MA Rd (Aberdeen Bazaar). Port Blairin parhaita ravintoloita, laajalla joskin intialaistetulla kiinalais-thaivetoisella menulla.  Tuoreet merielävät ovat suosituin laji, valitse vain suosikkisi ja miten se pitäisi valmistaa; tandoori masala fish on kerrassaan erinomainen.  Ravintolasta löytyy myös yksi Port Blairin harvoista täyden palvelun baareista.  Rs.50-200.

Jatka matkaa

 * Havelock Island &mdash; trooppinen paratiisisaari kahden tunnin laivamatkan päässä

Port Blair